Ludwig Anzengruber
Store norske leksikon,Språk og litteratur,Litteratur i verden,Europa,Østerrikes litteratur,Østerrikes litteratur på 1700- og 1800-tallet
Ludwig Anzengruber var en østerriksk forfatter og skuespiller som er særlig kjent for sine folkelige lystspill. Litteraturhistorisk tilhører han realismen.
Biografi Anzengruber vokste opp i fattige kår i Wien, noe som satte en stopper for noe mer utdannelse enn det å være lærling i en bokhandel. I årene 1860–1868 var han skuespiller i omreisende teaterselskap. Han arbeidet senere blant annet som redaktør, og fra 1888 var han dramaturg på Volkstheater i Wien. Forfatterskap I sin samtid var Anzengruber først og fremst kjent som dramatiker. I sine folkelige lystspill, som trass i humor skildrer livsbetingelsene og samfunnsforhold på en realistisk måte, tok han bevisst opp religiøse og moralske konflikter, og han ble en forkjemper i kulturkampen for politisk liberalisme og antiklerikale tendenser. Blant hans mest kjente teaterstykker er Der Meineidbauer (1871) og Das vierte Gebot (1878). Hans mest betydningsfulle prosaverk er romanen Der Sternsteinhof. Eine Dorfgeschichte (1885). Les mer i Store norske leksikon Østerrikes litteratur Teater i Østerrike Eksterne lenker Ludwig Anzengruber i Projekt Gutenberg-DE Ludwig Anzengruber i Deutsche Biographie